

 **REPUBLIKA HRVATSKA**

**DRŽAVNO ODVJETNIŠTVO REPUBLIKE HRVATSKE**

 **Zagreb, Gajeva 30a**

Broj: P-175/2021-14

Zagreb, 31. siječnja 2022.

Državno odvjetništvo Republike Hrvatske, sukladno članku 76., 76.a. i 78. Zakona o državnim službenicima (Narodne novine, broj 92/05, 107/07, 27/08, 34/11, 49/11, 150/11, 34/12, 49/12, 37/13, 38/13, 138/15 - Odluka Ustavnog suda Republike Hrvatske, 61/17, 70/19, 98/19) objavljuje

**P O Z I V**

**ZA ISKAZIVANJE INTERESA ZA PREMJEŠTAJ**

 **U DRŽAVNO ODVJETNIŠTVO REPUBLIKE HRVATSKE**

Državno odvjetništvo Republike Hrvatske poziva državne službenike/ce, službenike/ce tijela lokalne i područne (regionalne) samouprave, odnosno službenike/ce iz javnih službi za iskazivanje interesa za premještaj na sljedeće radno mjesto:

- **voditelj Službe za financijsko planiranje, računovodstvene poslove i nabavu** –zajedničke Službe za financijsko planiranje, računovodstvene poslove i nabavu Državnog odvjetništva Republike Hrvatske, Ureda za suzbijanje korupcije i organiziranog kriminaliteta i Državnoodvjetničkog vijeća, ustrojene pri Državnom odvjetništvu Republike Hrvatske - 1 izvršitelj/ica

**Stručni uvjeti:**

- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomske struke,

- najmanje četiri godine radnog iskustva na odgovarajućim poslovima,

- položen državni ispit II. razine i

- poznavanje rada na računalu.

**Opis poslova:**

- za potrebe zajedničke Službe za financijsko planiranje, računovodstvene poslove i nabavu Državnog odvjetništva Republike Hrvatske, Ureda za suzbijanje korupcije i organiziranog kriminaliteta i Državnoodvjetničkog vijeća, ustrojene pri Državnom odvjetništvu Republike Hrvatske:

* organizira i vrši nadzor računovodstvenog poslovanja,
* prati promjene propisa u okviru svoje djelatnosti,
* izrađuje godišnje prijedloge financijsko-materijalnog poslovanja u skladu s državnim proračunom,
* izrađuje godišnja i druga izvješća,
* osigurava potrebna novčana sredstva za tekuće poslove,

te uz navedeno obavlja nadzor financijsko-materijalnog poslovanja županijskih i općinskih državnih odvjetništava te obavlja i druge poslove financijsko-materijalnog poslovanja.

**Koeficijent složenosti poslova:** 2,134

Prijave za iskazivanje interesa temeljem ovog Poziva objavljenog na mrežnim stranicama Državnog odvjetništva Republike Hrvatske i Ministarstva pravosuđa i uprave **mogu se podnijeti do 18. veljače 2022.**

U prijavi je potrebno navesti osobne podatke (ime i prezime, datum i mjesto rođenja, adresu stanovanja, broj telefona i adresu elektroničke pošte)

Uz prijavu za iskazivanje interesa je potrebno priložiti:

* životopis,
* presliku diplome o završenom preddiplomskom i diplomskom sveučilišnom studiju ili integriranom preddiplomskom i diplomskom sveučilišnom studiju ili specijalističkom diplomskom stručnom studiju ekonomske struke,
* presliku svjedodžbe o položenom državnom ispitu II. razine,
* dokaz o ukupnom radnom iskustvu i radnom iskustvu na odgovarajućim poslovima;
1. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje,
2. potvrdu poslodavca o poslovima na kojima je kandidat/kinja radio/la ili ugovor o radu ili rješenje o rasporedu ili drugi dokaz iz kojeg su vidljivi poslovi na kojima je kandidat/kinja radio/la.

Iz priloženih dokaza mora biti vidljivo da je kandidat/kinja radio/la na odgovarajućim poslovima odnosno u stručnoj spremi i struci koja je uvjet za radno mjesto na koje se prijavljuje.

Prijave se podnose putem elektroničke pošte na adresu: pisarnica@dorh.hr s naznakom: Prijava za iskazivanje interesa za premještaj u Državno odvjetništvo Republike Hrvatske.

Odabir kandidata/kinja koji će nakon isteka roka za dostavu prijava za iskazivanje interesa, odnosno nakon 18. veljače 2022. biti pozvani na razgovor/intervju, bit će izvršen na temelju iskazane motivacije, profesionalnih interesa i utvrđenog radnog iskustva kandidata/kinja u odnosu na potrebe radnog mjesta.

U postupku premještaja Državno odvjetništvo Republike Hrvatske će za najboljeg kandidata/tkinju podnijeti zahtjev za provedbu temeljne sigurnosne provjere nadležnoj sigurnosno-obavještajnoj agenciji. Na temelju izvješća o rezultatu sigurnosne provjere Državno odvjetništvo Republike Hrvatske donosi konačnu ocjenu o postojanju sigurnosnih zapreka. Sigurnosna provjera provodi se sukladno zakonu kojim se uređuje provođenje sigurnosnih provjera.

 GLAVNA DRŽAVNA ODVJETNICA

REPUBLIKE HRVATSKE

Zlata Hrvoj-Šipek

DOSTAVITI:

1. Objava na mrežnim stranicama Ministarstva pravosuđa i uprave
2. Objava na mrežnim stranicama Državnog odvjetništva Republike Hrvatske
3. Pismohrana